התוכנית "תיק תקשורת" מה-25.6.2009: על התבטאויותיה החריגות של שרי אריסון | על שידורי הכדורגל בישראל |  אורלי אזולאי על ברק אובמה ועמנואל רוזן על נוחי דנקנר ושרי אריסון
 השבוע עסקה התקשורת רבות בעדותה של המיליארדרית שרי אריסון, בעלת השליטה בבנק הפועלים, ולפיה היא שומעת קולות ומקבלת מסרים על העתיד להתרחש בעולם ופועלת בהתאם לכך. עמנואל רוזן משוחח עם נחמיה שטרסלר, פרשן כלכלי ב"הארץ" ובערוץ 2, ועם חברת-הכנסת לשעבר זהבה גלאון (מרצ) על הסיקור שקיבלה אריסון. האם יש מקום לדאגה כתוצאה מהתבטאויותיה של אריסון? האם המתקפה על אריסון נובעת מכך שהיא אשה, והאם התקשורת הגזימה בביקורתה?  אף ערוץ לא רכש בינתיים את זכויות השידור לליגת הכדורגל הבכירה בישראל. עמנואל רוזן משוחח על כך עם שלומי ברזל, עורך מדור הספורט ב"הארץ", ועם אורי שילה, מנכ"ל ההתאחדות לכדורגל. האם המשבר הכלכלי אשם במצב? האם האשמה בהתנהלות ההתאחדות לכדורגל, או אולי האשם דווקא באייל ברקוביץ, פרשן בשידורי הליגה המעביר ביקורת חריפה על רמת השחקנים?  אורלי אזולאי על ברק אובמה ועמנואל רוזן על נוחי דנקנר ושרי אריסון.